1. **Podmienky účasti vo verejnom obstarávaní týkajúce sa technickej alebo odbornej spôsobilosti**
	1. Uchádzač v ponuke predloží nasledovné doklady:
		1. **Podľa § 34 ods. 1 písm. a**) **zákona o verejnom obstarávaní** – zoznam poskytnutých služieb na realizáciu projektov (ďalej referencie), ktoré boli ukončené v predchádzajúcich **piatich rokoch** od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

**Minimálna požadovaná úroveň podmienky účasti:**

* + - * 1. Verejný obstarávateľ požaduje, aby uchádzač v zozname poskytnutých služieb uviedol minimálne **dva projekty** rovnakého alebo obdobného charakteru, ako je predmet zákazky, pričom obdobným predmetom zákazky sa rozumie poskytovanie služieb Core Banking systému a zároveň musia byť splnené nasledovné podmienky:
1. predložené projekty (všetky, resp. minimálne 2 projekty) musia byť v celkovej hodnote minimálne **6 000 000,- EUR** bez DPH,
2. minimálne v jednom prípade musí ísť o projekt poskytovania služieb Core Banking Systému, ktorý spĺňa nasledovné podmienky:
	1. minimálny počet používateľov bol **1000,**
	2. minimálna hodnota projektu bola  **1 500 000,- EUR** bez DPH,
	3. predmet projektu bol dodávaný ako SaaS cloud služba,
	4. projekt bol realizovaný pre subjekt finančného sektora, pričom subjektom finančného sektora podľa právneho poriadku Slovenskej republiky sa rozumie banka, poisťovňa, investičná spoločnosť alebo iná inštitúcia pôsobiaca na finančnom trhu,
	5. súčasťou projektu bola aj migrácia údajov do prostredia Core Banking Systému.
		* + 1. Uchádzač musí preukázať splnenie podmienky účasti podľa bodu 1.1.1.1.1 písm. b) (a.-e.) súťažných podkladov v rámci jedného projektu. Verejný obstarávateľ požaduje aby uchádzač disponoval certifikátom v oblasti zabezpečenia kvality podľa noriem ISO27001, ISO27017, ISO27018, alebo ekvivalent.
				2. Verejný obstarávateľ požaduje aby uchádzač disponoval certifikátom v oblasti zabezpečenia Cloudových služieb podľa noriem SecNumCloud alebo EUCS alebo CSA STAR alebo PCI DSS alebo SOC 2 type 2 alebo ekvivalent.
		1. **Podľa § 34 ods. 1 písm. g) zákona o verejnom obstarávaní** – údaje o vzdelaní a odbornej praxi alebo o odbornej kvalifikácii osôb určených na plnenie zmluvy.

**Minimálna požadovaná úroveň podmienky účasti:**

* + - 1. Verejný obstarávateľ požaduje, aby uchádzač v ponuke predložil osobou určenou na plnenie zmluvy – kľúčovým expertom vlastnoručne podpísaný profesijný životopis, vrátane v životopise uvedeného zoznamu riešených praktických úloh (projektov) a ďalších skutočností, ktorými preukazuje splnenie minimálnej úrovne osôb, ktoré budú zodpovedné za plnenie predmetu zmluvy (garant/expert). Kľúčový expert je povinný predložiť okrem profesijného životopisu aj Súhlas so spracovaním osobných údajov.

Profesijný životopis kľúčového experta musí obsahovať minimálne nasledujúce identifikačné údaje a ďalšie informácie:

- meno a priezvisko príslušného kľúčového experta,

- názov a sídlo zamestnávateľa,

- dosiahnuté vysokoškolské vzdelanie 2. stupňa,

- dĺžku odbornej praxe,

- získané certifikáty,

Osobné praktické skúsenosti:

- názov a sídlo odberateľa,

- finančný objem zákazky,

- stručný opis predmetu zákazky/projektu/zmluvy, resp. rozsah činnosti, ktoré príslušný kľúčový expert zabezpečoval, aby bolo možné vyhodnotiť splnenie podmienok účasti, vo vzťahu k splneniu požiadaviek verejného obstarávateľa,

- funkciu, názov zastávanej funkcie príslušného kľúčového experta,

- obdobie plnenia zákazky/zmluvy, t. j. od – do (mesiac, rok).

- meno zamestnanca odberateľa, resp. zamestnávateľa, kde si možno tieto údaje overiť, telefónne číslo a e-mail.

Uchádzač musí preukázať splnenie minimálnych úrovní požiadaviek nasledovných garantov/expertov (**musí sa jednať o navzájom rôzne osoby**):

* **Expert č. 1 - Projektový manažér**, uchádzač predloží profesijný životopis alebo ekvivalentný doklad, z ktorých je identifikovateľné a preukázateľné :
* Minimálne **5 rokov** odborných skúseností s riadením implementácie projektov informačných systémov v rozsahu analýza, návrh riešenia, implementácia a nasadenie informačného systému,
* Minimálne **1 praktická skúsenosť** s realizáciou projektu Core Banking Systému minimálne v hodnote **1 500 000,- EUR** bez DPH v pozícii projektového manažéra,
* Získaný a platný certifikát na úrovni IPMA level C alebo PRINCE2-Practitioner alebo PMI-PMP na odbornú spôsobilosť pre riadenie projektov alebo ekvivalent; túto podmienku účasti uchádzač preukáže prostredníctvom skenu platného certifikátu.

Požiadavky na zodpovednú osobu za plnenie zmluvy sú potrebné a primerané, nakoľko v rámci dodania predmetu zákazky bude vytvorený projektový tím zložený zo zástupcov verejného obstarávateľa a uchádzača, ktorý bude riadiť poskytovanie tohto predmetu zákazky. Taktiež bude potrebná rozsiahla znalosť na strane verejného obstarávateľa, ako aj uchádzača v súlade s metodikou PRINCE2 alebo ekvivalentnou, zabezpečenie kvality, riadenie rizík. Hlboká znalosť metodiky a skúsenosti s riadením budú potrebné aj v realizačnej fáze projektu. Požiadavky na experta sú všeobecného charakteru vyplývajúce z medzinárodnej metodiky PRINCE2 uplatniteľné pre každý projekt.

* **Expert č.2, č.3 - Analytik**, uchádzač predloží profesijný životopis alebo ekvivalentný doklad, z ktorých je identifikovateľné a preukázateľné:
	+ Minimálne **3 roky** odborných skúseností v oblasti analýzy a dizajnu riešení pre oblasť Core Banking Systému (správa zákazníka a účtov, platby, compliance)
	+ Minimálne **2 praktické skúsenosti** v rozsahu celého životného cyklu implementácie a uvedenia do prevádzky Core Banking Systém, pričom expert bol zodpovedný za analýzu a dizajn riešenia,
	+ Znalosť práce s modelovacími nástrojmi a notáciami ako ARIS EPC, BPMN alebo podobné,
	+ Minimálne 1 získaný a platný certifikát pre oblasť BPMN 2.0 alebo UML alebo ekvivalent; túto podmienku účasti uchádzač preukáže prostredníctvom skenu platného certifikátu.

Požiadavky na zodpovednú osobu za plnenie zmluvy sú potrebné a primerané hlavne s ohľadom na potrebu znalosti v oblasti analytického modelovania IS. Vzhľadom na to, že každá technológia a platforma má svoje špecifické vlastnosti, správanie, možnosti úprav, nastavenia, vývoja a integrácie je potrebné preukázať skúsenosti s technológiou resp. platformou, ktorá bude súčasťou ponuky uchádzača a ktorú bude dodávať ako predmet zákazky verejnému obstarávateľovi. Súčasťou dodania predmetu zákazky bude spracovanie analýzy požiadaviek na IS a dokumentácie funkčného a technického návrhu IS verejného obstarávateľa.

* **Expert č. 4 – Architekt**, uchádzač predloží profesijný životopis alebo ekvivalentný doklad, z ktorých je identifikovateľné a preukázateľné:
	+ Minimálne **7 rokov** odborných skúseností v oblasti návrhu architektúry pre Core Banking Systémy
	+ Minimálne **2 praktické skúsenosti** v rozsahu celého životného cyklu implementácie a uvedenia do prevádzky Core Banking Systému (správa zákazníka a účtov, platby, compliance), pričom expert bol zodpovedný za tvorbu návrhu architektúry riešenia vrátane integrácií,
	+ Znalosť Core Banking Produktov
	+ Platný certifikát pre oblasť riadenia podnikovej architektúry: TOGAF alebo ekvivalent; túto podmienku účasti uchádzač preukáže prostredníctvom skenu platného certifikátu.

Požiadavky na osobu zodpovednú za plnenie zmluvy sú primerané a potrebné z toho dôvodu, že v rámci dodania predmetu zákazky budú poskytované služby komplexného IS, ktorý uchádzač plánuje dodať v rámci predmetu zákazky a bude ho nutné integrovať s relevantnými systémami za podmienok dodržania požadovaných štandardov, najvyššej kvality dodávky a dôsledného návrhu architektúry pre dlhodobú udržateľnosť a rozvoj služieb a produktov v budúcnosti. Vzhľadom na to, že každá technológia a platforma má svoje špecifické vlastnosti, správanie, možnosti úprav, nastavenia, vývoja a integrácie je potrebné preukázať skúsenosti s technológiou resp. platformou, ktorá je súčasťou ponuky uchádzača a ktorú bude dodávať ako predmet zákazky verejnému obstarávateľovi.

* **Expert č. 5, č. 6, č. 7, č. 8 – Technický Konzultant pre Core Banking Systém**, uchádzač predloží profesijný životopis alebo ekvivalentný doklad, z ktorých je identifikovateľné a preukázateľné:
* Minimálne **3 roky** odborných skúseností v oblasti konzultácií a realizácie implementácií Core Banking projektov,
* Minimálne **3 praktické skúsenosti** v oblasti konzultácie a realizácie implementácie Core Banking projektov,
* Minimálne 1 praktická skúsenosť pri implementácií nasledovných oblasti, pričom je požadované pokrytie všetkých oblasti predloženými expertmi:
	+ Správa zákazníka – procesy založenia a správy zákazníckych dát;
	+ Správa účtov – procesy otvárania a správy účtov, produktový katalóg, vedľajšia účtovná kniha finančných produktov;
	+ Platobný modul – procesy realizácie platobného styku (SEPA, SWIFT, TARGET, TIPS) a integrácie v prostredí platobného systému;
	+ Compliance modul – procesy verifikácie zákazníka a platieb, a definícia AML a KYC modelov

Požiadavky na osobu zodpovednú za plnenie zmluvy sú primerané a potrebné z toho dôvodu, že v rámci dodania predmetu zákazky budú poskytované služby komplexného IS, ktorý uchádzač plánuje dodať v rámci predmetu zákazky a bude ho nutné integrovať s relevantnými systémami za podmienok dodržania požadovaných štandardov, najvyššej kvality dodávky a dôsledného návrhu architektúry pre dlhodobú udržateľnosť a rozvoj služieb a produktov v budúcnosti. Vzhľadom na to, že každá technológia a platforma má svoje špecifické vlastnosti, správanie, možnosti úprav, nastavenia, vývoja a integrácie je potrebné preukázať skúsenosti s technológiou resp. platformou, ktorá je súčasťou ponuky uchádzača a ktorú bude dodávať ako predmet zákazky verejnému obstarávateľovi v súlade so štandardmi pre Core Banking systémy.

* **Expert č. 9 – Test manažér,** uchádzač predloží profesijný životopis alebo ekvivalentný doklad, z ktorých je identifikovateľné a preukázateľné:
	+ - Minimálne **5 rokov** odborných skúseností v oblasti testovania implementácií Core Banking projektov,
		- Minimálne 2 **praktické skúsenosti** v oblasti testovania implementácií Core Banking projektov,
		- Minimálne 2 praktické skúsenosti pri testovaní implementácií E2E procesov,
		- Minimálne 2 praktické skúsenosti s integračným testovaním viacerých komponentov v rámci implementácie,
		- Platný certifikát test manažment certifikácia ISTQB alebo ekvivalent; túto podmienku účasti uchádzač preukáže prostredníctvom skenu platného certifikátu.

Požiadavky na osobu zodpovednú za plnenie zmluvy sú primerané a potrebné z toho dôvodu, že v rámci dodania predmetu zákazky budú poskytované služby komplexného IS, ktorý uchádzač plánuje dodať v rámci predmetu zákazky a bude ho nutné integrovať s relevantnými systémami za podmienok dodržania požadovaných štandardov, najvyššej kvality dodávky a dôsledného návrhu architektúry pre dlhodobú udržateľnosť a rozvoj služieb a produktov v budúcnosti. Vzhľadom na to, že každá technológia a platforma má svoje špecifické vlastnosti, správanie, možnosti úprav, nastavenia, vývoja a integrácie je potrebné preukázať skúsenosti s technológiou resp. platformou, ktorá je súčasťou ponuky uchádzača a ktorú bude dodávať ako predmet zákazky verejnému obstarávateľovi v súlade so štandardmi pre Core Banking systémy.

* **Expert č. 10 – Cloud security expert,** uchádzač predloží profesijný životopis alebo ekvivalentný doklad, z ktorých je identifikovateľné a preukázateľné:
	+ - Minimálne **5 rokov** odborných skúseností v oblasti sieťovej bezpečnosti, aplikačnej bezpečnosti, kryptografie alebo inej príbuznej oblasti pre cloudové riešenia,
		- Minimálne 1 **praktická skúsenosť** v oblasti návrhu/implementácie bezpečnostnej architektúry cloudového Core Banking systému,
		- Platný certifikát  CCSP alebo ekvivalent; túto podmienku účasti uchádzač preukáže prostredníctvom skenu platného certifikátu.

Požiadavky na osobu zodpovednú za plnenie zmluvy sú primerané a potrebné z toho dôvodu, že v rámci dodania predmetu zákazky budú poskytované služby komplexného IS, ktorý uchádzač plánuje dodať v rámci predmetu zákazky a bude nutné zabezpečiť jeho bezpečnosť za podmienok dodržania požadovaných štandardov. Vzhľadom na to, že každá technológia a platforma má svoje špecifické vlastnosti, správanie, možnosti úprav, nastavenia, vývoja a integrácie je potrebné preukázať skúsenosti s technológiou resp. platformou, ktorá je súčasťou ponuky uchádzača a ktorú bude dodávať ako predmet zákazky verejnému obstarávateľovi v súlade so štandardmi pre Core Banking systémy a Cloudové služby.